UNIVERZITET U SARAJEVU – FARMACEUTSKI FAKULTET

Na osnovu člana 106. Zakona o visokom obrazovanju ("Službene novine Kantona Sarajevo" broj 36/22), članova 144, 148. i 173, tačke (1) i (4) Statuta Univerziteta u Sarajevu (broj: [01-14-35/23, od 26. 07. 2023. godine](https://www.unsa.ba/sites/default/files/dodatak/2018-11/Statut%20Univerziteta%20u%20Sarajevu.pdf)), članova od 16. do 20. Pravila studiranja za treći ciklus studija na Univerzitetu u Sarajevu – doktorski studij broj 01-4-9-1/24, od 28. 2. 2024. godine, Prijedloga Vijeća Doktorskog studija, od 13. 06. 2025. godine, Prijedloga odluke Vijeća Univerziteta u Sarajevu - Farmaceutskog fakulteta broj: 0101- /25 od 16. 06. 2025. godine, Odluke Senata Univerziteta o saglasnosti na raspisivanje konkursa za upis studenata trećeg ciklusa studija/doktorski studij pod nazivom „Farmaceutska istraživanja“ u studijskoj 2025/2026. godini broj: 01-8-28/25 od 25. 06. 2025. godine, Univerzitet u Sarajevu – Farmaceutski fakultet *objavljuje*

**KONKURS**

za upis studenata na TREĆI CIKLUS STUDIJA – DOKTORSKI STUDIJ

na Univerzitetu u Sarajevu – Farmaceutskom fakultetu u studijskoj 2025/2026. godini pod nazivom „Farmaceutska istraživanja“

**I**

Konkurs se raspisuje za upis studenata u treći ciklus studija – DOKTORSKI STUDIJ na Univerzitetu u Sarajevu – Farmaceutskom fakultetu u studijskoj 2025/2026. godini pod nazivom „Farmaceutska istraživanja“

Studij se organizira u trajanju od tri godine, a po njegovu završetku stječe se naučno zvanje doktor/doktorica FARMACEUTSKIH NAUKA.

**II**

Optimalni broj kandidata/studenata koji se upisuje na studij je 7 (sedam).

Na konkurs, se pod jednakim uslovima, mogu prijaviti kandidati:

1. iz Bosne i Hercegovine i inostranstva koji su, u pravilu, završili integrirani univerzitetski studij farmacije, medicine, stomatologije, veterine ili imaju stepen mastera iz oblasti hemije, biologije ili zdravstvenih studija. Kandidati koji su završili neki od navedenih studija po predbolonjskom studijskom programu moraju priložiti potvrdu o ekvivalenciji završenog studijskog programa i sticanju 300 ECTS bodova.
2. iz Bosne i Hercegovine i inostranstva koji su završili integrirani univerzitetski studij farmacije, medicine, veterine ili stomatologije po bolonjskom sistemu studiranja.
3. Kandidati koji su stekli diplomu sa naučnim zvanjem magistra farmaceutskih, medicinskih, veterinarskih, stomatoloških, bioloških ili hemijskih nauka, ili magistara zdravstvenih nauka, a prije uvođenja Bolonjskog sistema na Farmaceutskom, Medicinskom fakultetu, Veterinarskom, Stomatološkom, Fakultetu zdravstvenih studija ili Prirodno-matematičkom fakultetu Univerziteta u Sarajevu ili na drugoj visokoškolskoj ustanovi U Bosni i Hercegovini ili inostranstvu. Ovim kandidatima priznaje se 60 ECTS bodova prilikom upisa na treći ciklus studija.
4. Kandidati, strani državljani prijavljuju se na konkurs uz uslov da dostave rješenje o nostrifikaciji/akademskom priznavanju stečene diplome

**III**

Uz prijavu na konkurs, kandidati su dužni dostaviti:

1. Biografiju
2. Uvjerenje o državljanstvu
3. Rodni list
4. Diplomu o završenom prethodnom obrazovanju
5. Rješenje o nostrifikaciji/akademskom priznavanju diplome koja je stečena u inostranstvu ili diplome stečene u nekoj od država bivše Jugoslavije nakon 06. 04. 1992. godine
6. Uvjerenje o položenim ispitima iz prethodnog studija sa ocjenama iz pojedinih predmeta
7. Dokaz o poznavanju engleskog jezika na nivou koji omogućava komunikaciju putem govora i pisma, praćenje naučne i nastavne literature, pisanje naučnih radova i upotrebu računarskih programa
8. Kopije radova u kojima je kandidat autor ili koautor u naučno- istraživačkom članku (CC, SCI, SSCI)˟
9. Potvrdu voditelja naučnog programa o sudjelovanju na naučnom projektu u zemlji i/ili inostranstvu u trajanju najmanje 1 mjesec˟
10. Potvrdu o završenoj zdravstvenoj specijalizaciji˟

Dokumenti označeni (˟) nisu obavezni i prilažu se od strane kandidata koji ih posjeduju.

Svi traženi dokumenti predaju se u originalu ili ovjerenoj kopiji. Konkursni materijali se ne vraćaju.

Prijave slati putem pošte na adresu: Univerzitet u Sarajevu -Farmaceutski fakultet, ulica Zmaja od Bosne broj 8 (Kampus), 71000 Sarajevo ili dostaviti lično na protokol Univerziteta u Sarajevu- Farmaceutskog fakulteta.

Prijave slati u zatvorenoj koverti, sa naznakom „Prijava za upis na treći ciklus studija- doktorski studij”

Nepotpune i neblagovremene prijave neće se uzeti u razmatranje.

**IV**

Kandidati za doktorski studij „Farmaceutska istraživanja“koji ispunjavaju uslove upisa bit će izabrani u prijemnom postupku na osnovu sljedećih kriterija:

- uspjeha u dosadašnjem studiju

- demonstracije rezultata i motiviranja za naučno-istraživački rad

- dodatnih bodova za stručnu specijalizaciju

Kandidat stiče pravo upisa prema bodovima postignutim u prijemnom postupku.

Prednost pri upisu imaju kandidati ocijenjeni kao kvalitetniji, tj. oni sa većim ukupnim brojem bodova, odnosno plasirani na višem mjestu na rang listi za upis.

**V**

Visina školarine iznosi 5.000,00 KM po godini studija.

**VI**

Konkurs ostaje otvoren 30 dana od dana objavljivanja.

**Sve dodatne informacije, zainteresirani kandidati mogu dobiti na e-mail: farmaceutski.fakultet@ffsa.unsa.ba**